5 ታሕሳስ 2017 ምንጪ ስእሊ, Reuters መግለጺ ስእሊ, ደብዳብ ነፈርቲ ስዑድ ዓረብ ኣብ ጥቓ ሰንዓ ቅልዉላዉ የመን ከመይ ኢሉ እዩ ማዕቢሉ ሃገረ የመን ኣብ ታሪኻ ሓያሎ ኩናት ሓድሕድ ኣካይዳ ኣላ። ኣብ ሓደ እዋን ደቡብን ሰሜንን ተባሂላ ብኽልተ መንግስትን ስርዓትን ትመሓደር ነይራ። ኣብ 1990 ብውህደት ክልተ የመን ሪፖብሊክ የመን ተመስሪታ፡ እቲ ትማሊ ብዕጡቓት ምሊሻ ሖቲ ዝተቐትለ ዓሊ ዓብደላ ሳልሕ ከኣ ፕሬዝደንት ሪፐብሊክ የመን ኮይኑ። ብ2011 ብጸቕጢ ህዝባዊ ተቓውሞ ንምክትሉ ነበር ፕረዚደንት ዓብዱሮቦ መንሱር ሓዲ ስልጣን ኣረኪቡ ተኣልዩ። ይኹን እምበር ፖለቲካዊ ኩነታት የመን ኣይሃደአን በንጻሩ ምትእትታው ግዳም ከይተረፈ ተሓዊሱዎ ጠንኪሩን ከሪሩን። ኣብዚ እዋን እዚ መን ምስ መን'ዩ ዝዋጋእ ዘሎ?
